ปัจจัยที่ส่งผลต่อการดำเนินงานประกันคุณภาพการศึกษาภายในสถานศึกษาสังกัดสำนักงานเขตพื้นที่การศึกษาประถมศึกษาอุทัยธานี เขต 1
Authors: กลั่นเขตรกิจ เบญจรัตน์ 
Published: April 2024

ภูมิหลังและวัตถุประสงค์: การประกันคุณภาพภายในสถานศึกษาเป็นกระบวนการที่ต้องดำเนินการอย่างเป็นระบบและต่อเนื่อง นอกจากจะเป็นการพัฒนาการจัดการศึกษาของสถานศึกษาโดยตรงแล้วผลการประเมินคุณภาพการจัดการศึกษายังใช้เป็นหลักฐานเชื่อมโยงในการรองรับการประเมินคุณภาพภายนอก การวิจัยครั้งนี้มีวัตถุประสงค์เพื่อ 1) ศึกษาระดับปัจจัยการดำเนินงานประกันคุณภาพการศึกษาภายในสถานศึกษา 2) ศึกษาระดับการดำเนินงานประกันคุณภาพการศึกษาภายในสถานศึกษา 3) ศึกษาความสัมพันธ์ระหว่างปัจจัยการดำเนินงานประกันคุณภาพการศึกษาภายในสถานศึกษากับการดำเนินงานประกันคุณภาพการศึกษาภายในสถานศึกษา และ 4) สร้างสมการพยากรณ์ปัจจัยที่ส่งผลต่อการดำเนินงานประกันคุณภาพการศึกษาภายในสถานศึกษา
ระเบียบวิธีการวิจัย: กลุ่มตัวอย่าง ประกอบด้วยผู้บริหารสถานศึกษาและครู จำนวน 242 คน โดยการสุ่มอย่างง่าย เครื่องมือที่ใช้ในการเก็บรวบรวมข้อมูล ได้แก่ แบบสอบถามปัจจัยที่ส่งผลต่อการดำเนินงานประกันคุณภาพการศึกษาภายในสถานศึกษา และแบบสอบถามระดับการดำเนินงานประกันคุณภาพการศึกษาภายในสถานศึกษา ค่าความเที่ยงเท่ากับ 0.97 สถิติที่ใช้ในการวิเคราะห์ข้อมูล ได้แก่ ค่าเฉลี่ย ค่าส่วนเบี่ยงเบนมาตรฐาน ค่าสัมประสิทธิ์สหสัมพันธ์แบบเพียร์สัน และการวิเคราะห์การถดถอยพหุคูณแบบขั้นตอน ผลการวิจัย: (1) ระดับปัจจัยการดำเนินงานประกันคุณภาพการศึกษาภายในสถานศึกษา โดยภาพรวมอยู่ในระดับมาก ด้านที่มีค่าเฉลี่ยสูงสุด คือ ปัจจัยด้านภาวะผู้นำ รองลงมา คือ ปัจจัยด้านการติดต่อสื่อสาร และด้านที่มีค่าเฉลี่ยต่ำสุด คือ ปัจจัยด้านบุคลากร (2) ระดับการดำเนินงานประกันคุณภาพการศึกษาภายในสถานศึกษา โดยภาพรวมอยู่ในระดับมาก ด้านที่มีค่าเฉลี่ยสูงสุด คือ การกำหนดมาตรฐานการศึกษาของสถานศึกษา รองลงมา คือ การจัดทำแผนพัฒนาการจัดการศึกษาของสถานศึกษาที่มุ่งคุณภาพตามมาตรฐานการศึกษา และด้านที่มีค่าเฉลี่ยต่ำสุด คือ การประเมินผลและตรวจสอบคุณภาพการศึกษาภายในสถานศึกษา (3) ความสัมพันธ์ระหว่างปัจจัยที่ส่งผลต่อการดำเนินงานประกันคุณภาพการศึกษาภายในสถานศึกษากับ การดำเนินงานประกันคุณภาพการศึกษาภายในสถานศึกษากันทางบวก โดยภาพรวมอยู่ในระดับสูงมาก (rxy = 0.85) อย่างมีนัยสำคัญทางสถิติที่ระดับ .01 (4) ผลการสร้างสมการพยากรณ์ปัจจัยที่ส่งผลต่อการดำเนินงานประกันคุณภาพการศึกษาภายในสถานศึกษา คือ ปัจจัยด้านสภาพแวดล้อมบรรยากาศองค์กร (X4) ปัจจัยด้านโครงสร้างองค์กร (X3) ปัจจัยด้านเทคโนโลยี (X5) ปัจจัยด้านงบประมาณ (X8) และปัจจัยด้านภาวะผู้นำ (X1) ส่งผลต่อการดำเนินงานประกันคุณภาพการศึกษาภายในสถานศึกษาอย่างมีนัยสำคัญทางสถิติที่ระดับ .05 สามารถพยากรณ์การดำเนินงานประกันคุณภาพการศึกษาภายในสถานศึกษาได้ร้อยละ 73.00 ดังสมการพยากรณ์ ดังนี้
 
            สมการพยากรณ์ในรูปคะแนนดิบ
             = 0.93 + 0.22(X4) + 0.15(X3) + 0.18(X5) + 0.16(X8) + 0.09(X1)
            สมการพยากรณ์ในรูปคะแนนมาตรฐาน
             = 0.26(Z4) + 0.19(Z3) + 0.23(Z5) + 0.20(Z8) + 0.12(Z1)
สรุปผล: การดำเนินงานประกันคุณภาพภายในของโรงเรียนซึ่งได้รับอิทธิพลจากปัจจัยต่างๆ เช่น ความเป็นผู้นำ การสื่อสาร และบุคลากร ยังคงอยู่ในระดับสูงอย่างต่อเนื่อง นอกจากนี้ การดำเนินการประกันคุณภาพการศึกษาอย่างมีประสิทธิผลมีความสัมพันธ์เชิงบวกกับปัจจัยเหล่านี้ โดยมีส่วนสำคัญจากองค์ประกอบด้านสิ่งแวดล้อม เช่น บรรยากาศองค์กร โครงสร้าง เทคโนโลยี งบประมาณ และความเป็นผู้นำ ซึ่งแสดงให้เห็นถึงความแม่นยำในการคาดการณ์ถึง 73% สิ่งนี้เน้นย้ำลักษณะที่ครอบคลุมและมีผลกระทบของมาตรการประกันคุณภาพภายในภายในสถาบันการศึกษา